Asgard este o rasă fictivă de extratereștri din Stargate. Este o rasă extrem de avansată, nobilă și binevoitoare. Apare în seria Stargate SG-1 și Stargate Atlantis, fiind menționată pentru prima oară în episodul "Thor's Hammer (Ciocanul lui Thor)", iar prima apariție este în episodul "Thor's Chariot (Carul lui Thor)". În serial, rasa Asgard a dat naștere la mitologia nordică de pe Pământ și la fenomenul OZN, extratereștrii gri, toată cultura populară din spatele incidentului de la Roswell.